Diari Oficial de la Generalitat Valenciana


Sumari del DOGV 9101, del 07-06-2021 (2021/5770)

RESOLUCIÓ de 13 de maig de 2021, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de Francisca Pereperez Costa per la Generalitat..
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9101

Data del DOGV
:   07-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5770


Data del document
:   13-05-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Correcció d'errades

 Descriptors 

:   * Conselleria d'Hisenda i Model Econòmic

RESOLUCIÓ de 13 de maig de 2021, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de Francisca Pereperez Costa per la Generalitat.. [2021/5770]  
Antecedents de fet  
La Conselleria d'Hisenda i Model Econòmic va tindre coneixement, mitjançant escrit de l'IVAT, de la defunció l'1 d'octubre de 2016 de Francisca Pereperez Costa, amb DNI: \*\*\*\*196\*\*.  
En la documentació adjunta consta que va atorgar testament a favor del seu germà, Bernardo Pereperez Costa; no obstant això, aquest va morir abans que ella, raó per la qual no arriba a tindre drets hereditaris respecte de l'herència de la seua germana.   
A partir d'ací, el 26 d'octubre de 2018, es va dictar Resolució del director general del Sector Públic, Model Econòmic i Patrimoni, per la qual s'ordena l'inici del procediment d'investigació prèvia a l'adopció de l'acord d'incoació del procediment per a la declaració d'hereus de l'abintestada previst en els articles 2 i següents del Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Acreditat el seu empadronament a l'Ajuntament d'Alzira, amb data 20 de novembre de 2020, la directora general del Sector Públic i Patrimoni va signar acord d'incoació del procediment per a la declaració administrativa d'hereua abintestada de la causant a dalt indicada, i es va publicar en el DOGV de 2 de desembre de 2020 i exposar en el tauler d'edictes de l'Ajuntament d'Alzira del 23 de novembre al 28 de desembre de 2020.  
Amb data 26 d'abril de 2021, es remet a l'Advocacia General de la Generalitat, en compliment de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, la proposta de resolució de terminació de l'expedient de declaració administrativa d'herència intestada i acceptació de l'herència de Francisca Pereperez Costa per la Generalitat.   
Fonaments de dret  
En compliment del que es preveu en l'article 71 Llei orgànica 5/1982, d'1 de juliol, d'Estatut d'Autonomia de la Comunitat Valenciana; en l'article 43.3 de la Llei 14/2003, de 10 d'abril, de patrimoni de la Generalitat Valenciana; en la disposició transitòria única del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques en la seua redacció donada per la Llei 15/2015, de 2 de juliol, de jurisdicció voluntària, correspon la terminació de l'expedient per a la declaració d'herència intestada per part de la Generalitat respecte d'aquesta herència.  
En l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 84 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Finalitzar l'expedient de declaració administrativa d'herència intestada de Francisca Pereperez Costa i adjudicar els béns i drets d'aquesta, obtingut l'informe favorable de l'Advocacia General de la Generalitat.  
  
  
Segon  
Acceptar l'herència de Francisca Pereperez Costa a benefici d'inventari, integrada pels següents béns:  
- Compte en Bankia, amb saldo a data 25 de gener de 2021 de 29.486,29 euros.  
- Compte en Bankia, amb saldo a 2 de febrer de 2021 de 6.285, 58 euros.  
- Depòsit en Bankia, amb saldo a 16 de febrer de 2021 de 45.000 euros.  
- Finca núm. 3.808 d'Alzira, inscrita en el Registre de la Propietat d'Alzira núm. 2, Tom 2260, Llibre 893 d'Alzira, Foli 149. Casa assenyalada amb el número 3, al carrer Salvador Santamaría, d'Alzira.  
  
Tercer  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Quart  
Notificar aquesta resolució als registres i organismes públics competents respecte als béns i drets que componen l'esmentada herència i donar-los d'alta en l'Inventari General de Béns i Drets de la Generalitat.  
  
  
Cinqué  
Procedir a l'aprovació, previ informe de la Intervenció Delegada, del compte general de liquidació de l'abintestada en el qual s'integrarà la totalitat dels ingressos generats i les despeses abonades o per a abonar, entre les quals figurarà el premi per denúncia, si és procedent.  
Contra la present resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques, i la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant la Secretaria Autonòmica de Model Econòmic i Finançament en el termini d'un mes, a comptar des de l'endemà de la recepció d'aquesta notificació.  
  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això sense perjudici que puga exercitar-se qualsevol altre recurs o acció que s'estime procedent.  
  
València, 13 de maig de 2021.- La directora general del Sector Públic i Patrimoni: Isabel Castelló García.